Brum Alejandra vagyok, uruguayi, magyar származású táncpedagógus és néptáncos. Tanulmányaimat a Magyar Táncművészeti Egyetemen végeztem: 2016 és 2019 között táncos és próbavezető képesítést, majd 2020 és 2022 között néptánc szakirányon tánctanári mesterdiplomát szereztem. Szakmai munkámat a magyar néptánc oktatására és módszertanára specializáltam.
Pályafutásom során óvodákban és iskolákban tanítottam, különböző életkorú és hátterű gyermekekkel foglalkozva. Kiemelt tapasztalattal rendelkezem a diaszpórában folyó néptáncoktatásban is: Dél-Amerikában néptánctanárként és táncegyüttes-vezetőként dolgoztam magyar közösségekben, valamint a Magyar Táncművészeti Egyetemmel együttműködve a diaszpóra számára meghirdetett első néptánckurzust szerveztem.
[bookmark: _GoBack]Uruguayban, magyar közösségben felnőve pontosan értem, mit jelent két kultúra között élni, két nyelven gondolkodni, és hogyan lehet a táncon keresztül hidat építeni. Ez segít abban, hogy olyan gyermekeknek is tanítsak, akik nem beszélnek magyarul; a mozgás, a játék és a zene univerzális nyelve mindenkit bevonz.
Táncpedagógusként legfontosabb számomra, hogy a gyerekek örömmel, biztonságban és kreatívan fejlődjenek. Szenvedéllyel és elhivatottsággal dolgozom azért, hogy a magyar néptánc értékei élményszerűen, szerethetően és minden gyermek számára elérhető módon jelenjenek meg az óráimon.



